Diari Oficial de la Generalitat Valenciana


Sumari del DOGV 2246, del 15-04-1994 (1994/831136)

DECRET 51/1994, de 7 de març del Govern Valencià, pel qual efectua l'adaptació funcional dels serveis veterinaris de la Conselleria de Sanitat i Consum.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/07/51/dof/vci/html**

### Dades del document

Número de DOGV
:   2246

Data del DOGV
:   15-04-1994

Secció del DOGV
:   DISPOSICIONS GENERALS

Número del document
:   1994/831136


Data del document
:   07-03-1994

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

DECRET 51/1994, de 7 de març, del Govern Valencià, pel qual efectua l'adaptació funcional dels serveis veterinaris de la Conselleria de Sanitat i Consum. [94/2275]  
El Decret 30/1988, de 7 de març, del Govern Valencià, estableix el marc dels serveis veterinaris dins la Comunitat Valenciana i fixa la dependència orgànica i funcional dels veterinaris que exerceixen funcions de salut pública de la Conselleria de Sanitat i Consum.  
La Llei General de Sanitat considera l'Àrea de Salut com el marc territorial on es duen a terme de forma integrada totes les actuacions sanitàries i considera com a activitat bàsica del sistema sanitari la que pot incidir sobre l'àmbit propi de la veterinària de salut pública. El Decret 133/1993, de 30 de juliol, del Govern Valencià, fixa l'Àrea de Salut com a àmbit territorial dels serveis veterinaris de la Conselleria de Sanitat i Consum i l'Ordre de 27 de desembre de 1993, de la Conselleria de Sanitat i Consum, delimita el Mapa Sanitari de la Comunitat Valenciana.  
D'altra banda, amb la posada en marxa del mercat interior de la Comunitat Europea i tenint en compte la supressió dels controls fronterers per al comerç intracomunitari i el reforç necessari de les garanties en origen, no es poden establir diferències entre els productes alimentaris destinats al mercat nacional i als destinats al mercat d'altre estat membre, raó per la qual es promulgaren un conjunt de directives que s'incorporaran al nostre ordenament jurídic mitjançant reials decrets. Ateses les modificacions en el tipus i el nombre d'escorxadors i indústries de competència dels serveis veterinaris, i en les exigències i el caràcter dels controls, cal adequar l'estructura actual d'aquests serveis al que disposa el Reial Decret 147/1993, de 29 de gener, pel qual s'estableixen les condicions sanitàries de producció i comercialització de carns fresques, mitjançant l'ordenació de l'anterior distribució, adaptant-la a les noves necessitats.  
Per tot això, a proposta del conseller de Sanitat i Consum i amb la deliberació prèvia del Govern Valencià, en la reunió del dia 7 de març de 1994,  
DECRETE:  
Article únic  
Els inspectors veterinaris d'escorxadors assumiran les funcions de direcció i coordinació dels veterinaris d'àrea que facen en escorxadors les activitats previstes en l'article 2.2. a) del Decret 30/1988, de 7 de març, del Govern Valencià.  
DISPOSICIÓ ADDICIONAL  
Segons la delimitació del Mapa Sanitari efectuada per l'Ordre de 27 de desembre de 1993, de la Conselleria de Sanitat i Consum, els serveis veterinaris de l'esmentada Conselleria s'integren en les àrees de salut amb la distribució que resulta de l'annex d'aquest decret.  
DISPOSICIÓ TRANSITÒRIA  
Els funcionaris de carrera adscrits a les diferents zones i àrees de salut de la Comunitat Valenciana, segons el que disposa el Decret 30/1988, de 7 de març, del Govern Valencià, segons la distribució de places del seu annex, i l'Ordre de 24 de juny de 1988, de la Conselleria de Sanitat i Consum, mantindran la seua adscripció, sense que aquesta situació supose, en cap cas, duplicitat de llocs de treball.  
DISPOSICIÓ FINAL  
Aquest decret vigirà des de l'endemà de la seua publicació en el Diari Oficial de la Generalitat Valenciana.  
València, 7 de març de 1994  
El president de la Generalitat Valenciana,  
JOAN LERMA I BLASCO  
El conseller de Sanitat i Consum,  
JOAQUÍN COLOMER SALA  
ANNEX  
Nombre de places de serveis veterinaris  
 Àrea C.V. I.V.M. V.A.  
 1 1 2 8  
 2 2 7 22  
 3 1 2 8  
 4 1 2 6  
 5 1 6 12  
 6 1 2 5  
 7 1 3 4  
 8 1 3 10  
 9 1 4 11  
 10 1 7 17  
 11 1 1 8  
 12 1 - 8  
 13 1 3 10  
 14 1 2 6  
 15 1 1 7  
 16 1 - 8  
 17 1 3 8  
 18 - 3 8  
 19 1 2 7  
 20 1 3 12  
Total n.º places 20 56 185  
C.V.: coordinador veterinari.  
I.V.M.: inspector veterinari d'escorxador.  
V.A.: veterinari d'àrea.


Còpia Permalink ELI